stanford-oval/wikipedia huggingface dataset:
Burt Lancaster

| Burt Lancaster |
| --- | --- |
 Burt Lancaster elokuvassa Rikosten erämaa (1947)
Henkilötiedot
Koko nimi:  Burton Stephen Lancaster
Syntynyt: 2. marraskuuta 1913 New York, New York, Yhdysvallat
Kuollut: 20. lokakuuta 1994 (80 vuotta) Los Angeles, Kalifornia
Ammatti:  näyttelijä
Puoliso:  June Ernst (1935–1946) Norma Anderson (1946–1969) Susan Martin (1990–1994)
Näyttelijä
Aktiivisena:  1945–1991
Palkinnot
 mm. Oscar-palkinto (1961) BAFTA-palkinto (1963 ja 1983) Golden Globe (1961) 
Aiheesta muualla
IMDb 
Elonet
AllMovie
Burton Stephen Lancaster (2. marraskuuta 1913 New York City, New York, Yhdysvallat – 20. lokakuuta 1994 Los Angeles, Kalifornia, Yhdysvallat) oli yhdysvaltalainen Oscar-palkittu näyttelijä.
Ura

Burt oli yksi perheen viidestä lapsesta ja varttui itä-Harlemissa. Nuorena hän vietti paljon aikaa kadulla, jossa kehitti voimistelijan taitojaan. Myöhemmin hän toimi sirkuksessa akrobaattina, kunnes vuonna 1939 saadut vammat pakottivat hänet luopumaan ammatista.
Lancaster palveli Yhdysvaltain maavoimissa toisen maailmansodan aikaan. Sodan jälkeen hänen onnistui saada rooli Broadwaylta, ja vaikka näytelmä ei ollut menestys, Lancasterin esitys sai Hollywoodin agenttien kiinnostuksen heräämään. Hän sai roolin elokuvasta Tappajat (1946). Hän sai hyvät arvostelut ja sitä myötä lisää elokuvaosia etenkin draamoissa, trillereissä, sota- ja seikkailuelokuvissa. Lancasterin elokuvat olivat yleensä menestyksiä tyylilajista riippumatta. Vuonna 1953 hän näytteli toisen miespääosan elokuvassa Täältä ikuisuuteen, josta tuli hänen kuuluisin elokuvansa. Hänen uransa kohokohtia oli 1960, kun hänen työnsä palkittiin sekä parhaan miespääosan Oscarilla että Golden Globella elokuvasta Huijarisaarnaaja.
Lancaster työskenteli myös useissa eurooppalaisissa elokuvissa ja eurooppalaisten ohjaajien kanssa, mukaan lukien, Luchino Viscontin (Tiikerikissa, 1963, ja Intohimo ja väkivalta, 1974) ja Bernardo Bertoluccin (1900, 1976). Hän näytteli myös lukuisissa televisioelokuvissa. Ohjaaja John Frankenheimer teki hänen kanssaan viisi elokuvaa ja näyttelijöistä Kirk Douglas kuusi.
Burt Lancasterilla on tähti Hollywood Walk of Famella (6801 Hollywood Boulevard).
Yksityiselämä

Lancaster vartioi tarkkaan yksityiselämäänsä. Hän oli naimisissa kolme kertaa ja hänellä oli viisi lasta. Hollywoodissa Lancaster tunnettiin naistenmiehenä, ja poliittiselta kannaltaan hän oli vasemmalle kallistuva liberaali, joka kannatti muun muassa homojen oikeuksia ja ammattiyhdistysliikettä ja vastusti Vietnamin sotaa. Burt Lancasterin lapsista Bill tuli tunnetuksi John Carpenterin kauhuklassikon, The Thing, käsikirjoittajana. Sydänleikkaus ja aivohalvaus veivät Burt Lancasterin pyörätuoliin 1990. Hän kuoli 80-vuotiaana kotonaan Los Angelesissa sydänkohtaukseen.
Aiheesta muualla

Wikimedia Commonsissa on kuvia tai muita tiedostoja aiheesta .
Burt Lancaster Elonetissä.
Burt Lancaster Internet Movie Databasessa. (englanniksi)
Burt Lancaster, Bfi.org.uk (Arkistoitu – Internet Archive)
Aiheesta muualla > Kirjallisuutta

Crowther, Bruce. Burt Lancaster: A Life in Films. London: Robert Hale Ltd., 1991.
Karney, Robyn. Burt Lancaster: A Singular Man. London: Bloomsbury Publishing, 1996.
Chrystia Freeland

| Chrystia Freeland |
| --- | --- |

Kanadan ulkoministeri
 10.1.2017 lähtien  
Edeltäjä:  Stéphane Dion
Henkilötiedot
Syntynyt: 8. helmikuuta 1968 (ikä 56) Peace River, Alberta, Kanada
Tiedot
Puolue:  Kanadan liberaalipuolue
Aiheesta muualla
chrystiafreeland.liberal.ca
Christina Alexandra "Chrystia" Freeland (s. 8. helmikuuta 1968, Peace River, Alberta, Kanada) on kanadalainen poliitikko, toimittaja ja kirjailija. Hän on toiminut Kanadan ulkoministerinä tammikuusta 2017 lähtien.
Elämä ja ura

Freeland on suorittanut historian ja kirjallisuuden tutkinnon Harvardin yliopistossa ja opiskellut Rhodes-stipendin turvin myös Oxfordin yliopistossa. Hän aloitti journalistisen uransa useiden eri medioiden kirjeenvaihtajana Ukrainassa. Myöhemmin hän toimi useissa johtotehtävissä Financial Times -lehdessä, muun muassa lehden Moskovan-toimiston päällikkönä ja koko lehden apulaispäätoimittajana. Freeland on ollut myös The Globe and Mail -lehden apulaispäätoimittaja ja Thomson Reuters -mediayhtiön toimitusjohtaja. Hän on kirjoittanut kirjat Sale of the Century: Russia's Wild Ride from Communism to Capitalism ja Plutocrats: The Rise of the New Global Super-Rich.
Freeland valittiin Kanadan edustajainhuoneeseen Liberaalipuolueen ehdokkaana Toronto Centre -vaapiirin täytevaalissa marraskuussa 2013. Lokakuussa 2015 hänet valittiin uudelleen edustajainhuoneeseen torontolaisesta University-Rosedalen vaalipiiristä. Marraskuusta 2015 lähtien hän toimi ulkomaankauppaministerinä Justin Trudeaun hallituksessa, jolloin hän edisti Kanadan ja EU:n vapaakauppasopimuksen allekirjoittamista.
Tammikuussa 2017 Freeland nimitettiin Kanadan ulkoministeriksi. Tämä herätti huomiota, koska hänet tunnetaan Venäjän arvostelijana, ja Venäjä oli vuonna 2014 kieltänyt häneltä maahantulon. Nimityksen aikaan kohua herätti myös erityisesti Venäjä-mielisten lähteiden levittämä paljastus siitä, että Freelandin ukrainalaissyntyinen isoisä Michael Chomiak oli toiminut toisen maailmansodan aikana Krakovassa julkaistun Krakivski visti -lehden päätoimittajana. Paljastusten mukaan saksalaisen sotasensuurin alaisuudessa toiminut ukrainalaismielinen lehti julkaisi sarjan juutalaisvastaisia kirjoituksia kesällä 1943.
Freeland puhuu englantia, ranskaa, ukrainaa, venäjää ja italiaa. Hän asuu puolisonsa ja kolmen lapsensa kanssa Torontossa.
Aiheesta muualla

Chrystia Freelandin kotisivut
Bordj Bou Arreridj

| Bordj Bou Arreridj برج بوعريريج, Burğ Bū Arrīriğ |
| --- | --- |
 Bordj El Mokranin linnoitus.
 Bordj Bou Arreridj
 Koordinaatit: 36°4′27″N, 4°45′41″E 
Valtio:  Algeria
Maakunta:  Bordj Bou Arreridj
Piirikunta:  Bordj Bou Arreridj
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  81,1 km²
Väkiluku (2018):  191 700
Infobox OKVirheellinen NIMI-arvo: 
Bordj Bou Arreridj (arab. برج بوعريريج‎, Burğ Bū Arrīriğ) on kaupunki ja Bordj Bou Arreridjin maakunnan hallinnollinen keskus Algeriassa. Se sijaitsee Medjanan tasangolla 200 kilometriä Algerista kaakkoon. Bordj Bou Arreridjin kunnassa oli arviolta 191 700 asukasta vuonna 2018.
Bordj Bou Arreridjin kunnan pinta-ala on 81,1 neliökilometriä. Se rajoittuu pohjoisessa Medjanan ja Hasnaouan, idässä Sidi Embarekin, kaakossa El Anasserin, etelässä El Hamadian ja lännessä El Achirin kuntiin.
Seudun ilmasto on välimerellinen. Tammikuun keskilämpötila on 6 ja heinäkuun 28 astetta. Vuotuinen sademäärä on 350–400 millimetriä.
Strategisesti tärkeällä paikalla on sijainnut turkkilaisten linnoituksia. Ranskalaiset rakensivat sinne linnoituksen vuonna 1841. Bordj Bou Arreridjin kaupunki perustettiin vuonna 1852, ja siitä tuli kunta vuonna 1870. Šeikki Mohamed El-Mokranin johtamat kapinalliset hävittivät kaupungin vuonna 1871. 1970-luvulla Bordj Bou Arreridjiin alkoi syntyä teollisuutta, ja vuonna 1984 siitä tuli maakunnan keskus.
Bordj Bou Arreridjin kautta kulkee Algerista itään johtava valtatie A2 sekä rautatie, josta on yhteys M’Silaan. Kaupungissa on elintarvike-, elektroniikka- ja sähkölaiteteollisuutta. Siellä toimii Mohamed El Bachir El Ibrahimin yliopisto. Paikallisia nähtävyyksiä ovat linnoitus ja vuonna 1894 rakennettu moskeija.
Bob Inglis

Bob Inglis
Robert Durden "Bob" Inglis (s. 11. lokakuuta 1959 Savannah, Georgia, Yhdysvallat) on yhdysvaltalainen republikaanisen puolueen poliitikko. Hän on istunut Yhdysvaltain edustajainhuoneen jäsenenä Etelä-Carolinan neljännestä vaalipiiristä vuosina 1993–1999 ja 2005–2011. Varsinaiselta koulutukseltaan hän on juristi.
Cassin piirikunta (Michigan)

Cassin piirikunta (engl. Cass County) on Yhdysvaltojen Michiganin osavaltiossa sijaitseva piirikunta. Sen väkiluku oli 51 589 vuonna 2020. Piirikunnan hallintokeskus on Cassopoliksen kylä, ja suurin kunta on Ontwa Township. Piirikunta on perustettu vuonna 1829.
Väestö

Vuonna 2020 Cassin piirikunnan 51 589 asukkaasta valkoisia oli 89,7 %, mustia 5,2 %, alkuperäisasukkaita 1,2 % ja aasialaisia 0,8 %. Vuonna 2019 3,2 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Cassin piirikunta (Michigan) Wikimedia Commonsissa
Chrysomelinae

| Chrysomelinae |
| --- | --- |
 Hiirakuoriainen Gastrophysa viridula
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Chrysomelinae  Latreille, 1802
Tribukset
 Chrysomelini  Phyllocharitini  Timarchini 
Katso myös
   Chrysomelinae Wikispeciesissä   Chrysomelinae Commonsissa 
Infobox OKNimi-testi OK: 
Chrysomelinae on kovakuoriaisiin (Coleoptera) lehtikuoriaisten (Chrysomelidae) heimoon kuuluva alaheimo. Alaheimoon kuuluu 16 sukua ja maailmanlaajuisesti noin 3000 lajia, joiden koko vaihtelee 3–14 mm.
Chrysomelinae-alaheimoon kuuluvia tribuksia ja sukuja

Chrysomelini
Leptinotarsa
Kultalehtikuoriaiset (Chrysolina)
Oreina
Colaphus
Gastrophysa
Phaedon
Hydrothassa
Prasocuris
Plagiodera
Aitolehtikuoriaiset (Chrysomela)
Plagiosterna
Ruskokalvajat (Gonioctena)
Viherkalvajat (Phratora)
Entomoscelis
Phyllocharitini
Timarchini
Timarcha
Aiheesta muualla

Laji.fi: Chrysomelinae
ITIS: Chrysomelinae (englanniksi)
Bug Guide: Chrysomelinae (englanniksi)
Bug Guide: Chrysomelinae, kuvia (englanniksi)
Charles Thomas Longley

Charles Thomas Longley (28. heinäkuuta 1794 – 27. lokakuuta 1868) oli Englannin kirkon piispa. Hänestä tuli Cowleyn kirkkoherra vuonna 1823, Riponin piispa 1836, Durhamin piispa 1856, Yorkin arkkipiispa 1860 ja Canterburyn arkkipiispa kaksi vuotta myöhemmin. Vuonna 1867 järjestettiin ensimmäinen Lambeth-konferenssi.
Brasilian laivasto

| Brasilian laivasto |
| --- | --- |
 Brasilian laivasto
Toiminnassa:  1822 -
Valtio:   Brasilia
Koko:  60 000 aktiivipalveluksessa olevaa
Marssi:  Cisne Branco
Sodat ja taistelut:  Itsenäisyystaistelu Argentiinan ja Brasilian sota Kolmiliiton sota Ensimmäinen maailmansota Toinen maailmansota
Brasilian laivasto (port. Marinha do Brazil) on Brasilian puolustusvoimien merellinen osa. Laivasto on Latinalaisen Amerikan suurin. Laivastoon kuuluu amerikkalais- ja brittiläisvalmisteisia fregatteja sekä paikallisilta telakoilta tilattuja korvetteja, rannikkokäyttöön suunniteltuja dieselkäyttöisiä sukellusveneitä ja lukuisa määrä keveitä aluksia. Laivaston vahvuus on noin 60 000 henkeä.
Organisaatio

Vuonna 2009 Brasilian laivastoon kuului 60 000 aktiivipalveluksessa olevaa henkilöä, 98 alusta ja 89 lentokonetta. Laivaston komentajana on amiraali Júlio Soares de Moura Neto.
Laivasto on jaettu kahteen pääosaan varsinaiseen laivastoon ja merijalkaväkeen. Lisäksi laivastoon kuuluu laivaston ilmavoimat, jossa palvelee noin 1 500 henkeä.
Organisaatio > Merijalkaväki

Laivastoon kuuluu myös Brasilian merijalkaväki (port. Corpo de Fuzileiros Navais), johon kuuluu valmiusprikaati sekä seremoniallisia pataljoonia. Kaikkiaan yksiköissä palvelee noin 14 000 henkeä.
Historia

Brasilian itsenäistyessä 1822 Brasilian kuningas Pedro I loi laivaston syyskuussa samana vuonna. Vasta muodostettu laivasto osallistui Brasilian itsenäisyystaisteluihin, jotka olivat alkaneet jo vuotta aiemmin. Tämän jälkeen laivasto on ollut osallisena useissa Brasilian käymissä sodissa.
Laivasto on ollut luomisestaan alkaen merkittävä alueellinen voimatekijä. Laivasto muodostui vuonna 1860 kahdeksasta siipiratasaluksesta, seitsemästä potkurisluupista, kuudesta fregatista ja korvetista sekä 14 pienemmästä aluksesta. Paraguayta vastaan käydyn sodan aikana laivastolle ostettiin panssarilaivoja Britanniasta, Ranskasta sekä lisäksi paikalliselta telakalta.
Vuoden 1893 laivastokapinan jälkeen laivasto taantui, kunnes vuoden 1904 laivasto-ohjelma käynnisti hankinnat uudelleen.
Laivasto 1906
Taistelulaivat: Brasil, Lima Barros, Riachuelo, Aquidabã, Marshal Feodoro, Marshal Floriano
Risteilijät: Trajano, Guanabara, Parnaiba, Primeiro de Marco, Almirante Tamandare, Benjamin Constant, Republica ja Barrozo
Hävittäjät: Tiradentes, Gustavo Sampaio, Tupi, Timbira ja Tamoio
5 Yarrow-tyypin torpedovenettä
3 Alfa-luokan torpedovenettä
3 Araguari-luokan torpedovenettä
5 Panne-luokan torpedovenettä
Moxoto-luokan torpedovene
aseistetut kauppa-alukset Andrada, Jupiter, Marte ja Mercurio
Laivastolle ostettiin Britanniasta kaksi dreadnought alusta (Minais Gerais -luokka), jotka olivat samalla viimeiset Brasilian laivaston taistelulaivat. Niiden lisäksi ostettiin Armstrongilta kaksi Bahia-luokan tiedusteluristeilijää (keveiden risteilijöiden edeltäjiä), Yarrowilta kymmenen Para-luokan hävittäjää, Italiasta kolme sukellusvenettä sekä sukellusveneiden emälaiva.
Brasilia päätti 6. elokuuta 1910 hankkia kolmannen dreadnought aluksen Rio de Janeiron. Tilanne kuitenkin muuttui, kun samana vuonna 22. marraskuuta Minais Geraisin miehistö kapinoi. Kapinan syynä olivat valtion talouden ahdinko ja sosiaaliset epäkohdat ja sen seurauksena jo tilattu alus asetettiin myyntiin. Laivasto kuitenkin suunnitteli vielä neljännen dreadnoughtin (Riachuelo) ostoa, mutta se ei koskaan edennyt tilaukseen saakka.
Historia > Ensimmäinen maailmansota

Brasilian talous oli riippuvainen merenkulusta johtuen kahvin ja kumin toimituksista Eurooppaan ja Pohjois-Amerikkaan. Saksalaiset sukellusveneet upottivat useita brasilialaisia aluksia Atlantilla ja Yhdysvaltojen liityttyä sotaan Brasilia julisti sodan Keskusvalloille 24. lokakuuta 1917.
Brasilian laivaston osasto koostui risteilijöistä Rio Grande do Sul ja Bahia sekä hävittäjistä Paraiba, Rio Grande do Norte, Piaui ja Catharina. Osasto operoi Afrikan luoteisrannikolla. Alukset kerkesivät olla asemapaikallaan kolme kuukautta ennen sodan päättymistä.
Brasilian laivaston dreadnoughtit lähetettiin Yhdysvaltoihin huollettaviksi ennen niiden purjehdusta Scapa Flowhun ja liittymistä Kuninkaallisen laivaston Suureen laivastoon. Alukset eivät kuitenkaan palanneet palvelukseen telakalta ennen sodan päättymistä.
Brasilian laivasto sai Versailles'n rauhansopimuksen perusteella kaksi Saksan laivaston hävittäjää (V-105 ja V-106), jotka kuitenkin myytiin. Sotalaivojen lisäksi maalle määrättiin luovutettavaksi 43 saksalaista kauppalaivaa.
Historia > Sotien välinen aika

Sotien välinen aika oli sisäpoliittisesti rauhatonta ja ulkopolitiikka keskittyi lähinnä Argentiinan kanssa käytävään varustelukilpaan. Yhdysvaltain laivastolla oli merkittävä osuus Brasilian laivaston koulutuksessa ja varustamisessa vuodesta 1918 alkaen.
Historia > Toinen maailmansota

Toisessa maailmansodassa Brasilian laivasto oli osana Etelä-Atlanttia valvovaa laivasto-osastoa. Lisäksi Brasilian laivaston alukset osallistuivat muun muassa Afrikan ja Italian maihinnousuihin. Merkittävin laivaston kokema tappio sodan aikana oli risteilijä Bahian uppoaminen. Alus räjähti 1945 sen ollessa pelastamassa pudonneita amerikkalaisia lentäjiä.
Sodan aikana aloitettiin laivaston modernisointi. Laivastolle tilattiin kolme Marcilio Dias -luokan hävittäjää, kuusi Acre-luokan hävittäjää, kuusi Henrique Dias -luokan troolaria ja kuusi Carioca-luokan miinalaivaa. Alusten rakentamiseen kului paljon aikaa, mutta tilaukset loivat pohjan Brasilian telakkateollisuudelle.
Aiheesta muualla

Wikimedia Commonsissa on kuvia tai muita tiedostoja aiheesta .
Brasilian laivaston organisaatio 2005
Merijalkaväen kokoonpano
Brasilian laivaston siipiratasalus
taistelulaiva Minas Gerais
Hävittäjä CT Acre
Bordj Badji Mokhtar

| Bordj Badji Mokhtar برج باجي مختار |
| --- | --- |
 Bordj Badji Mokhtar
 Koordinaatit: 21°19′40″N, 0°57′13″E 
Valtio:  Algeria
Maakunta:  Bordj Badji Mokhtar
Piirikunta:  Bordj Badji Mokhtar
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  120 026 km²
Väkiluku (2008):  16 400
Infobox OKVirheellinen NIMI-arvo: 
Bordj Badji Mokhtar (arab. برج باجي مختار‎) on kaupunki ja samannimisen maakunnan keskus Algeriassa. Se sijaitsee Saharan Tanezrouftin aavikkoalueella lähellä Malin rajaa. Kunnassa on 16 400 asukasta (vuonna 2008).
Paikkakunta on saanut alkunsa Ranskan siirtomaa-armeijan rakentamista Bordj Le Prieurin ja Bordj Pérezin linnoituksista. Algerian itsenäistyttyä se nimettiin vapaustaistelija Badji Mokhtar mukaan.
Kaupungin kautta kulkee Timiaouineen ja Malin rajalle johtava maantie N6. Malin puolella lähin suurempi asutus on Tessalit. Lähistöllä sijaitsee Bordj Mokhtarin lentokenttä.
Aiheesta muualla

Forts du Sahara Central: Bordj Le Prieur (ranskaksi)
Callicebus aureipalatii

| Callicebus aureipalatii |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Uakarit Pitheciidae
Suku::  Titit Callicebus
Laji::  aureipalatii
Kaksiosainen nimi
 Callicebus aureipalatii  Wallace, 2005 
 Levinneisyysalue
Katso myös
   Callicebus aureipalatii Wikispeciesissä   Callicebus aureipalatii Commonsissa 
Infobox OKNimi-testi OKIUCN-testi OK: 
Callicebus aureipalatii on titien sukuun kuuluva apinalaji, jota voi tavata Boliviasta Madidin kansallispuistosta.
Koko ja tuntomerkit

Callicebus aureipalatii -apinat ovat perusväritykseltään oranssin ruskeita, niillä on kullanvärinen pää ja valkotupsuinen häntä.
Levinneisyys ja elinympäristö

Laji elää luonnonvaraisena Boliviassa Andien alarinteiden metsissä. Sen levinneisyysalue ulottuu mahdollisesti myös Perun puolelle.
GoldenPalace.com

Lajin erikoinen englanninkielinen nimi, GoldenPalace.com Monkey, juontuu CharityFolks.comin vuonna 2005 järjestämästä hyväntekeväisyyshuutokaupasta, jossa kohteena oli uuden apinalajin nimeäminen. GoldenPalace.com-verkkokasino voitti huutokaupan 650 000 dollarin huudolla ja sai nimetä apinalajin mielensä mukaan. Huutokaupan tuotto meni Madidi-kansallispuistolle, josta aiemmin tieteelle tuntemattoman lajin löysi ryhmä tutkijoita. Lajin tieteellisen nimen jälkiosa tarkoittaa ”kultaista palatsia”, viitaten GoldenPalace-verkkokasinoon.
Aiheesta muualla

Goldenpalacemonkey.com – virallinen sivu (englanniksi)
MSNBC: Internet casino buys monkey naming rights (englanniksi)
Brett Vroman

| Brett Vroman |
| --- | --- |

Henkilötiedot
Koko nimi:  Brett Grant Vroman
Syntynyt: 25. joulukuuta 1955 (ikä 68) Hollywood, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  213 cm
Paino:  100 kg
NBA-varaus:  87. varaus 1978 (Philadelphia 76ers)
Pelaajaura
Yliopistojoukkueet
1974–1977 1977–1978:   UCLA  UNLV
Seurajoukkueet
1980 1980–1981 1981–1983 1983–1984 1984–1985 1985 1985–1986 1987 1988–1989:   Utah Jazz  Billings Volcanos  Sapori Siena  Italcable Perugia  Pepper Mestre  Aris BC  Segafredo Gorizia  Wuber Napoli  Torpan Pojat
Brett Grant Vroman (s. 25. joulukuuta 1955 Hollywood, Kalifornia) on yhdysvaltalainen kilpauransa päättänyt koripalloilija. Hän pelasi urallaan muun muassa NBA:ssa, Italiassa, Kreikassa ja Suomessa.
Ura

Vuonna 1975 NCAA:n mestaruuden voittaneen Vromanin varasi NBA:han vuoden 1978 varaustilaisuudessa 87. vuorolla Philadelphia 76ers. Hän pelasi NBA:ssa vuonna 1980 11 ottelua 3,1 pisteen ja 2,3 levypallon keskiarvoilla. Tämän jälkeen Vroman pelasi ensin kauden CBA:ssa ja siirtyi sitten Italiaan, jossa pelasi pitkään. Hän pelasi myös Kreikassa ja Suomessa, jossa hän Torpan Pojissa kaudella 1988–1989 teki 17,2 pistettä ja otti 11,8 levypalloa ottelua kohden.
Vromanin poika Jackson Vroman (1981–2015) oli myös koripalloilija, joka pelasi urallaan NBA:n lisäksi muun muassa Espanjassa ja Kiinassa.
Brito (täsmennyssivu)

Brito tai de Brito on muun muassa seuraavien henkilöiden sukunimi:
António Pedro de Brito Lopes, Toni (s. 1978), portugalilainen jalkapalloilija
Estêvão de Brito (1575–1641), portugalilainen säveltäjä
Hércules de Brito Ruas, Brito (s. 1939), brasilialainen jalkapalloilija ja maailmanmestari
Jorge Brito (s. 1966), brasilialainen lentopalloilija
Leidys Brito (s. 1984), venezuelalainen jousiampuja
Luís Miguel Brito, Miguel Monteiro (s. 1980), portugalilainen jalkapalloilija
Luiz Henrique da Silva Brito (s. 1967), brasilialainen katolinen piispa
Michelle Larcher de Brito (s. 1993), portugalilainen tennispelaaja
Pedro Brito Guimarães (s. 1954), brasilialainen katolinen arkkipiispa
Petronilho de Brito (1904–1984), brasilialainen jalkapalloilija
Renan Brito Soares (s. 1985), brasilialainen jalkapallomaalivahti
Renato Brito Cunha, brasilialainen koripallovalmentaja
Waldemar de Brito (1913–1979), brasilialainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Boys of Scandinavia

| Boys of Scandinavia> Tiedot |
| --- | --- |
Toiminnassa:  2005–
Tyylilaji:  tanssipunk, disko, post-punk, elektro, gootti
Kotipaikka:  Helsinki, Suomi
Laulukieli:  englanti
Jäsenet:  Juhana Lahtinen, kitara, kosketinsoittimet, ohjelmointi   Marko Haikonen, basso   Tuomo Kuusi, laulu  
Levy-yhtiö:  Mate Recordings, 2005–  2007 If Society, 2005–  
Aiheesta muualla
www.boysofscandinavia.com
Infobox OKNimi-testi OK: 
Boys of Scandinavia on suomalainen indie-yhtye, joka tekee tummaa diskomusiikkia.
Jäsenet

Juhana Lahtinen – kitarat, kosketinsoittimet, ohjelmointi
Marko Haikonen – basso
Tuomo Kuusi – laulu
Riku Kärkkäinen - laulu
Diskografia > Albumit

Kill the Party (2005)
Psychomachia (2016)
Diskografia > Singlet

Why Do You Love Me? (2005)
Worse than a Girl (2006)
Good Looking (2006)
Superficial (2015)
Anhedonic (2015)
Aggroculture (2016)
Aiheesta muualla

Yhtyeen viralliset verkkosivut (Arkistoitu – Internet Archive) (englanniksi)
Boys of Scandinavia Myspacessa (englanniksi)
Boys of Scandinavia Facebookissa
Boy of Scandinavia Twitterissa
Christa B. Allen

Christa Brittany Allen (s. 11. marraskuuta 1991 Wildomar, Kalifornia) on yhdysvaltalainen näyttelijä, joka tunnetaan parhaiten Charlotte Graysonin roolista televisiosarjassa Kosto (2011–2015).
Allen aloitti uransa näyttelemällä Jennifer Garnerin roolihahmoa nuorempana vuoden 2004 elokuvassa 13 ja risat. Viisi vuotta myöhemmin hän esitti toistamiseen Garnerin hahmoa nuorempana elokuvassa Pelimiehen painajainen (2009). Allen on vieraillut myös esimerkiksi televisiosarjoissa Greyn anatomia ja Todistettavasti syyllinen.
Vuonna 2011 Allen sai roolin Charlotte Graysonina, Victoria Graysonin tyttärenä, ABC:n alkavassa draamasarjassa Kosto. Hän näytteli sarjassa neljännelle ja viimeiselle tuotantokaudelle asti. Keväällä 2015 Allen esiintyi tilannekomediasarjassa Baby Daddy.
Aiheesta muualla

Christa B. Allen Internet Movie Databasessa. (englanniksi)
Virallinen kotisivu (englanniksi)
Cardiffin linna

| Cardiffin linna> Castell Caerdydd |
| --- | --- |

Sijainti:  Castle Quarter, Cardiff, Yhdistynyt kuningaskunta
Koordinaatit:  51°28′56.64″N, 03°10′51.96″W
Valmistumisvuosi:  1000-luvun loppu
Rakennuttaja:  Robert Fitzhamon
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Cardiffin linna on Cardiffissa Yhdistyneessä kuningaskunnassa sijaitseva linna, jonka normannit perustivat 1000-luvulla vanhan roomalaislinnoituksen paikalle.
Historia

Roomalaiset rakensivat ensimmäisen pysyvän asutuksen paikalle ensimmäisellä vuosisadalla jaa. Robert Fitzhamon aloitti mäkilinnan rakentamisen roomalaisaikaisen raunion päälle vuonna 1091. Linnan varustuksia vahvistettiin 1200-luvulla, jolloin rakennettiin torni ja eteläportti
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Pohjapiirros